Gomes voitti 2005 sisäratojen EM-kultaa pituushypyssä tuloksella 670. Myöhemmin samana vuonna hän karsiutui Helsingin MM-kisoissa pituushypyssä hypättyään 642, mutta sijoittui samoissa kisoissa seitsenottelussa seitsemänneksi tuloksella 6189. Hän voitti saman vuoden Universiadeissa hopeaa pituudessa. Moskovan sisäratojen MM-kisoissa 2006 hän sijoittui pituushypyssä alun perin kolmanneksi tuloksella 676, mutta nousi myöhemmin hopealle Tatjana Kotovan dopinghylkäyksen jälkeen. Myöhemmin samana vuonna Gomes oli Euroopan cupin ykkösliigassa 100 metrin aidoissa kuudes ajalla 13,55 ja pituushypyssä toinen. Göteborgin EM-kilpailuissa hän sai pituushypyssä hopeaa tuloksella 684. Kauden lopussa hän hyppäsi yleisurheilun maailmancupissa pituudessa toiseksi. Vuonna 2007 Gomes voitti Birminghamissa pituushypyn sisäratojen EM-kultaa hypättyään 689 ja Euroopan cupin ykkösliigan tuloksella 680 ja sijoittui neljänneksi Osakan MM-kisoissa.